Nadejda Sementsova

Nadejda Sementsova () — 2000–2005-ci illərdə Ukraynanı, 2010-2015-ci illərdə isə Azərbaycanı təmsil edən qadın güləşçi, 2010 və 2011-ci illərdə Avropa Çempionatlarının qalibi.

 Karyerası 
Nadejda Sementsova 2002-ci ildə Albaniyanın Albena şəhərində yeniyetmələr arasında Avropa Çempionatını gümüş medalla başa vurdu. Həmin dönəmdə yığmada rəqabət olduğuna görə Nadejda Sementsova beynəlxalq turnirlərdə mübarizə apara bilmirdi. 2010-cu ildə Azərbaycan Güləş Federasiyası (AGF) Nadejda Sementsovanı qadın güləşi üzrə Azərbaycan yığmasının heyətinə cəlb etdi.

2010-cu ilin aprelində Nadejda Sementsova Avropa Çempionatında bütün rəqibləri üzərində qələbə qazanaraq turnirin qalibi oldu. Həmin il Rusiyada baş tutan Dünya Çempionatında isə Nadejda Sementsova turniri beşinici pillədə başa vurdu. Karyerasının ən uğurlu mövsümü 2011-ci ilə təsadüf edən Nadejda Sementsova həmin il əvvəl fevralda Yaşar Doğu Turnirinin, sonra isə martda Klippan Lady Openin qızıl medallarına sahib oldu. Apreldə Nadejda Sementsova Almaniyanın Dortmund şəhərində baş tutan Avropa Çempionatında bütün rəqibləri üzərində qələbə qazanaraq növbəti dəfə Avropa Çempionatının qalibi oldu. Daha sonra Avstriyada Austrian Ladies Openin bürünc medalına sahib olan Nadejda Sementsova həmin il İstanbul şəhərində Dünya Çempionatını 8-ci pillədə başa vurdu.

Nadejda Sementsova 2012-ci ilin fevralında Kiyev şəhərində Kiyev Turnirinin qalibi oldu, martda isə Serbiyanın Belqrad şəhərində Avropa Çempionatını bürünc medalla başa vurdu. Mayda Nadejda Sementsova Finlandiyada Dünya Olimpiya Təsnifat Turnirində çıxış etsə də, olimpiya lisenziyası əldə edə bilmədi. İyulda Nadejda Sementsova Azərbaycanın sabiq Prezidenti Heydər Əliyevin xatirəsinə həsr olunan beynəlxalq turnirin qızıl medalına sahib oldu.

Analıq məzuniyyətinə görə Nadejda Sementsova bir müddət idmandan uzaqlaşdı. 2014-cü ildən beynəlxalq turnirlərdə mübarizə aparmağa davam edən Nadejda Sementsova həmin il Almaniya Qran-Prisini bürünc medalla başa vurdu. 2015-ci ildə isə Nadejda Sementsova Bolqarıstanda D. Kolov - N. Petrov Turnirini və Polşada Poland Open beynəlxalq turnirinin gümüş medallarına sahib oldu. Nadejda Sementsova 2015-ci ildə 30 yaşında idmanla vidalaşdı.

 Nəticələri 
SıraİlYarışEv sahibiNəticə Ukrayna12001Yeniyetmələrin Avropa Çempionatı Türkiyə5.22002Yeniyetmələrin Avropa Çempionatı Albaniya2.32005Gənclərin Avropa Çempionatı Polşa5. Azərbaycan42010Avropa Çempionatı Azərbaycan1.5Qızıl Qran-Pri Azərbaycan8.6Dünya Çempionatı Rusiya5.72011Yaşar Doğu Turniri Türkiyə1.8Klippan Lady Open İsveç1.9Avropa Çempionatı Almaniya1.10Austrian Ladies Open Avstriya3.11Qızıl Qran-Pri Azərbaycan8.12Dünya Çempionatı Türkiyə8.132012Kiyev Turniri Ukrayna1.14Avropa Çempionatı Serbiya3.15Dünya Olimpiya Təsnifat Turniri Finlandiya8.16Qızıl Qran-Pri Azərbaycan1.17Dünya Çempionatı Kanada8.182014A. Medved Turniri Belarus7.19Avropa Çempionatı Finlandiya17.20Almaniya Qran-Prisi Almaniya3.21Dünya Çempionatı Özbəkistan12.222015Paris Qran-Prisi Fransa8.23Klippan Lady Open İsveç5.24D. Kolov - N. Petrov Turniri Bolqarıstan2.25Avropa Oyunları Azərbaycan14.26Poland Open Polşa2.27Dünya Çempionatı ABŞ18.

 İstinadlar 

Kateqoriya:Ukraynanın qadın güləşçiləri
Kateqoriya:Azərbaycanın qadın güləşçiləri
Kateqoriya:Güləş üzrə Avropa çempionları
Kateqoriya:Güləş üzrə Avropa Çempionatının medalçıları
Kateqoriya:Azərbaycanın Ukraynadan milliləşdirilən idmançıları